Ericu950/Stoicheia-meter-silver huggingface dataset:
ἀλλὰ καὶ πᾶς ὁ τὴν πλατεῖαν καὶ εὐρύχωρον ὁδεύων ὁδὸν , τὴν ἀπάγουσαν ἐπὶ τὴν ἀπώλειαν , οὐδὲν ὀρθὸν καὶ εὐθὲς ἔχουσαν ἀλλὰ πᾶσαν σκολιὰν τυγχάνουσαν καὶ γεγωνιωμένην  κέκλασται γὰρ ἐπὶ πλεῖστον ἡ εὐθεῖα  , ἐν αὐτῇ ἕστηκεν οὐ καλῶς , ἐν ταῖς γωνίαις τῶν πλατειῶν προσευχόμενος , διὰ τῆς φιληδονίας οὐχὶ ἐν μιᾷ ἀλλ ἐν πλείοσι γινόμενος πλατείαις ·
ἐν αἷς οἱ ὡς ἄνθρωποι ἀποθνῄσκοντες διὰ τὸ τῆς θεότητος ἀποπεπτωκέναι τυγχάνουσι δοξάζοντες καὶ μακαρίζοντες τοὺς ἐν ταῖς πλατείαις ἀσεβεῖν αὐτοῖς νενομισμένους .
πολλοὶ δὲ ἀεὶ οἱ φαινόμενοι ἐν τῷ προσεύχεσθαι φιλήδονοι μᾶλλον ἢ φιλόθεοι , ἐν μέσοις τοῖς συμποσίοις καὶ παρὰ ταῖς μέθαις ἐμπαροινοῦντες τῇ προσευχῇ , ἀληθῶς ἐν ταῖς γωνίαις τῶν πλατειῶν ἑστῶτες καὶ προσευχόμενοι 0 1 ·
πᾶς γὰρ ὁ κατὰ τὴν ἡδονὴν βιοὺς , τὸ εὐρύχωρον ἀγαπήσας ἐκπέπτωκε τῆς στενῆς καὶ τεθλιμμένης ὁδοῦ Ἰησοῦ Χριστοῦ .
οὐ δὲ τὴν τυχοῦσαν ἐχούσης κάμπην καὶ οὐ δὲ ὅλως γεγωνιωμένης 0 .
Εἰ δέ ἐστι τὶς διαφορὰ ἐκκλησίας καὶ συναγωγῆς  τῆς μὲν κυρίως ἐκκλησίας οὐκ ἐχούσης σπῖλον ἢ ῥυτίδα ἤ τι τῶν τοιούτων ἀλλὰ ἁγίας καὶ ἀμώμου τυγχανούσης , εἰς ἣν οὔ τε ὁ ἐκ πόρνης εἰσέρχεται οὔ τε ὁ θλαδίας ἢ ἀποκεκομμένος ἀλλ οὐ δὲ Αἰγύπτιος ἢ Ἰδουμαῖος , ἐὰν μὴ υἱῶν γεννηθέντων αὐτοῖς διὰ τὴν τρίτην γενεὰν μόλις δυνηθῶσιν ἐφαρμόσαι τῇ ἐκκλησίᾳ , οὐ δὲ ὁ Μωαβίτης καὶ Ἀμμανίτης , ἐὰν μὴ δεκάτη γενεὰ πληρωθῇ καὶ ὁ αἰὼν τελεσθῇ 0 1 2 ·
τῆς δὲ συναγωγῆς ὑπὸ ἑκατοντάρχου οἰκοδομουμένης , ἐν τοῖς πρὸ τῆς Ἰησοῦ ἐπιδημίας χρόνοις τοῦτο ποιοῦντος , ὅτε οὐδέπω μεμαρτύρηται πίστιν ἔχειν , ὁπόσην οὐ δὲ ἐν τῷ Ἰσραὴλ εὗρεν ὁ υἱὸς τοῦ θεοῦ  , ὁ φιλῶν δὴ προσεύχεσθαι ἐν ταῖς συναγωγαῖς οὐ μακράν ἐστι τῶν γωνιῶν τῶν πλατειῶν .
ἀλλ οὐχ ὁ ἅγιος τοιοῦτος 0 ·
οὐ φιλεῖ γὰρ προσεύχεσθαι ἀλλὰ ἀγαπᾷ , καὶ οὐκ ἐν συναγωγαῖς ἀλλ ἐν ἐκκλησίαις , καὶ οὐκ ἐν γωνίαις πλατειῶν ἀλλ ἐν τῇ εὐθύτητι τῆς στενῆς καὶ τεθλιμμένης ὁδοῦ , ἀλλὰ καὶ οὐκ ἵνα φανῇ τοῖς ἀνθρώποις ἀλλ ἵν  ὀφθῇ ἐνώπιον κυρίου τοῦ θεοῦ .
ἄῤῥην γάρ ἐστι τὸν δεκτὸν ἐνιαυτὸν κυρίου νοῶν καὶ τὴν ἐντολὴν τηρῶν τὴν λέγουσαν ·
τρὶς τοῦ ἐνιαυτοῦ ὀφθήσεται πᾶν ἀρσενικὸν ἐνώπιον κυρίου τοῦ θεοῦ .
ἐπιμελῶς δὲ ἀκουστέον τοῦ φανῶσιν , ἐπεὶ οὐδὲν φαινόμενον καλόν ἐστιν , οἱονεὶ δοκήσει ὂν καὶ οὐκ ἀληθῶς καὶ τὴν φαντασίαν πλανῶν ἀλλ οὐκ ἀκριβῶς καὶ ἀληθῶς ἐκτυποῦν .
ὥσπερ δὲ οἱ ἐν τοῖς θεάτροις δραμάτων τινῶν ὑποκριταὶ οὐχ ὅπερ λέγουσίν εἰσιν , οὐ δ ὅπερ βλέπονται καθ ὃ περίκεινται πρόσωπον τοῦτο τυγχάνουσιν ·
οὕτως καὶ πάντες οἱ ἐπιμορφάζοντες τῷ δοκεῖν τὴν τοῦ καλοῦ φαντασίαν οὐ δίκαιοι ἀλλ ὑποκριταί εἰσι δικαιοσύνης , καὶ αὐτοὶ ἐν ἰδίῳ θεάτρῳ ὑποκρι νόμενοι , ταῖς συναγωγαῖς καὶ ταῖς γωνίαις τῶν πλατειῶν .
ὁ δὲ μὴ ὑποκριτὴς ἀλλὰ πᾶν τὸ ἀλλότριον ἀποθέμενος , ἐν τῷ παντὸς τοῦ προειρημένου θεάτρου καθ ὑπερβολὴν μείζονι ἑαυτὸν ἀρέσκειν εὐτρεπίζων , εἰσέρχεται εἰς τὸ ἑαυτοῦ ταμεῖον , ἐπὶ τοῦ ἐναποτεθησαυρισμένου πλούτου τὸν τῆς σοφίας καὶ γνώσεως θησαυρὸν ἑαυτῷ ἀποκλείσας ·
καὶ μηδαμῶς ἔξω νεύων μη δὲ περὶ τὰ ἔξω κεχηνὼς πᾶσάν τε τὴν θύραν τῶν αἰσθητηρίων ἀποκλείσας , ἵνα μὴ ἕλκηται ὑπὸ τῶν αἰσθήσεων μη δὲ ἐκείνων ἡ φαντασία τῷ νῷ αὐτοῦ ἐπεισκρίνηται , προσεύχεται τῷ τὸ τοιοῦτον κρυπτὸν μὴ φεύγοντι μη δὲ ἐγκαταλείποντι πατρὶ ἀλλ ἐν αὐτῷ κατοικοῦντι , συμπαρόντος αὐτῷ καὶ τοῦ μονογενοῦς .
ἐγὼ γὰρ , φησὶ , καὶ ὁ πατὴρ πρὸς αὐτὸν ἐλευσόμεθα καὶ μονὴν παρ αὐτῷ ποιησόμεθα .
δῆλον δὲ ὅτι τῷ δικαίῳ , ἐὰν δὴ οὕτως εὐχώμεθα , οὐ μόνον θεῷ ἀλλὰ καὶ πατρὶ ἐντευξόμεθα , ὡς υἱῶν μὴ ἀπολειπομένῳ ἀλλὰ παρόντι ἡμῶν τῷ κρυπτῷ καὶ ἐφορῶντι αὐτὸ καὶ πλείονα τὰ ἐν τῷ ταμείῳ ποιοῦντι , ἐὰν αὐτοῦ τὴν θύραν ἀποκλείσωμεν 0 1 .
ἀλλὰ προσευχόμενοι μὴ βαττολογήσωμεν ἀλλὰ θεολογήσωμεν .
βαττολογοῦμεν δὲ , ὅτε μὴ μωμοσκοῦντες ἑαυτοὺς ἢ τοὺς ἀναπεμπομένους τῆς εὐχῆς λόγους λέγομεν τὰ διεφθαρμένα ἔργα ἢ λόγους ἢ νοήματα , ταπεινὰ τυγχάνοντα καὶ ἐπίληπτα , τῆς ἀφθαρσίας ἀλλότρια τοῦ κυρίου .
ὁ μέντοι βαττολογῶν ἐν τῷ εὔχεσθαι ἤδη καὶ ἐν τῇ χείρονι τῶν προειρημένων ἡμῖν συναγωγικῇ ἐστι καταστάσει τε καὶ χαλεπωτέρᾳ τῶν ἐν ταῖς πλατείαις γωνιῶν ὁδῷ , οὐ δὲ ἴχνος σῴζων κ ἂν ὑποκρίσεως ἀγαθοῦ .
βαττολογοῦσι γὰρ κατὰ τὴν λέξιν τοῦ εὐαγγελίου μόνοι οἱ ἐθνικοὶ , οὐ δὲ φαντασίαν μεγάλων ἔχοντες ἢ ἐπουρανίων αἰτημάτων .
πᾶσαν εὐχὴν περὶ τῶν σωματικῶν καὶ τῶν ἐκτὸς ἀναπέμποντες 0 .
ἐθνικῷ οὖν βαττολογοῦντι ὁμοιοῦται ὁ τὰ κάτω ἀπὸ τοῦ ἐν οὐρανοῖς καὶ ὑπὲρ τὰ ὕψη τῶν οὐρανῶν κατοικοῦντος κυρίου αἰτῶν .
καὶ ἔοικέ γε ὁ πολυλογῶν βαττολογεῖν , καὶ ὁ βαττολογῶν πολυλογεῖν 0 .
οὐδὲν γὰρ ἓν τῆς ὕλης καὶ τῶν σωμάτων 0 .
ἀλλ ἕκαστον τῶν νομιζομένων ἓν ἔσχισται καὶ διακέκοπται καὶ διῄρηται εἰς πλείονα τὴν ἕνωσιν ἀπολωλεκός ·
ἓν γὰρ τὸ ἀγαθὸν πολλὰ δὲ τὰ αἰσχρὰ , καὶ ἓν ἡ ἀλήθεια πολλὰ δὲ τὰ ψευδῆ , καὶ ἓν ἡ ἀληθὴς δικαιοσύνη , πολλαὶ δὲ ἕξεις ταύτην ὑποκρίνονται , καὶ ἓν ἡ τοῦ θεοῦ σοφία , πολλαὶ δὲ αἱ καταργούμεναι τοῦ αἰῶνος τούτου καὶ τῶν ἀρχόντων τοῦ αἰῶνος τούτου 0 1 2 .
καὶ εἷς μὲν ὁ τοῦ θεοῦ λόγος , πολλοὶ δὲ οἱ ἀλλότριοι τοῦ θεοῦ 0 1 .
διὰ τοῦτο οὐδεὶς ἐκφεύξεται ἁμαρτίαν ἐκ πολυλογίας , καὶ οὐδεὶς δοκῶν ἐκ πολυλογίας εἰσακουσθήσεσθαι εἰσακούεσθαι δύναται .
διόπερ οὐχ ὁμοιωτέον ἐστὶ τὰς εὐχὰς ἡμῶν τοῖς ἐθνικοῖς βαττολογοῦσιν ἢ πολυλογοῦσιν ἢ ὅ τι δή ποτε πράττουσι κατὰ τὴν ὁμοίωσιν τοῦ ὄφεως ·
οἶδε γὰρ ὁ τῶν ἁγίων θεὸς , πατὴρ ὢν , ὧν χρείαν ἔχουσιν οἱ υἱοὶ αὐτοῦ , ἐπεὶ ἄξια τυγχάνει τῆς πατρικῆς γνώσεως .
εἰ δέ τις ἀγνοεῖ τὸν θεὸν , καὶ τὰ τοῦ θεοῦ ἀγνοεῖ , ἀγνοεῖ δὲ τὰ ὧν χρείαν ἔχει ·
διημαρτημένα γάρ ἐστι τὰ ὧν χρείαν ἔχειν νομίζει ·
ὁ δὲ τεθεωρηκὼς ὧν ἐστιν ἐνδεὴς κρειττόνων καὶ θειοτέρων , γινωσκομένων ὑπὸ θεοῦ τεύξεται ὧν τεθεώρηκε καὶ ἐγνωσμένων τῷ πατρὶ καὶ πρὸ τῆς αἰτήσεως .
τούτων δὴ εἰς τὰ πρὸ τῆς ἐν τῷ κατὰ Ματθαῖον εὐχῆς εἰρημένων , ἤδη θεασώμεθα καὶ τὰ δηλούμενα ἀπὸ τῆς εὐχῆς .
ἄξιον ἐπιμελέστερον ἐπιτηρῆσαι τὴν λεγομένην παλαιὰν διαθήκην , εἰ ἔστι που εὑρεῖν ἐν αὐτῇ εὐχήν τινος λέγοντος τὸν θεὸν πατέρα 0 ·
ἐπὶ γὰρ τοῦ παρόντος κατὰ δύναμιν ἐξετάσαντες οὐκ εὕρομεν .
οὐ τοῦτο δέ φαμεν , ὅτι ὁ θεὸς πατὴρ οὐκ εἴρηται , ἢ οἱ πεπιστευκέναι νομιζόμενοι θεῷ υἱοὶ οὐκ ὠνομάσθησαν θεοῦ , ἀλλ ὅτι ἐν προσευχῇ τὴν ἀπὸ τοῦ σωτῆρος κατηγγελμένην παῤῥησίαν περὶ τοῦ ὀνομάσαι τὸν θεὸν πατέρα οὐχ εὕρομέν πω .
ὅτι δὲ εἴρηται πατὴρ ὁ θεὸς καὶ υἱοὶ οἱ τῷ λόγῳ τοῦ θεοῦ προσεληλυθότες , πολλαχοῦ ἔστιν ἰδεῖν ὥσπερ καὶ ἐν Δευτερονομίῳ 0 ·
θεὸν τὸν γεννήσαντά σε ἐγκατέλιπες , καὶ ἐπελάθου θεοῦ τοῦ τρέφοντός σε , καὶ πάλιν ·
οὐκ αὐτὸς οὗτός σου πατὴρ ἐκτήσατό σε καὶ ἐποίησέ σε καὶ ἔκτισέ σε , καὶ πάλιν ·
υἱοὶ , οἷς οὐκ ἔστι πίστις ἐν αὐτοῖς 0 ·
καὶ ἐν τῷ Μαλαχίᾳ 0 ·
υἱὸς δοξάσει πατέρα , καὶ δοῦλος τὸν κύριον αὐτοῦ 0 .
καὶ εἰ πατήρ εἰμι ἐγὼ , ποῦ ἐστιν ἡ δόξα μου ;
καὶ εἰ κύριός εἰμι ἐγὼ , ποῦ ἐστιν ὁ φόβος μου ;
καὶ εἰ λέγεται τοίνυν πατὴρ ὁ θεὸς , καὶ υἱοὶ οἱ τῷ λόγῳ τῆς εἰς αὐτὸν πίστεως γεγεννημένοι , τὸ βέβαιόν γε καὶ τὸ ἀμετάπτωτον τῆς υἱότητος οὐκ ἔστιν ἰδεῖν παρὰ τοῖς ἀρχαίοις 0 .
αὐτὰ γοῦν ἃ παρεθέμεθα ὑπαιτίους ἐμφαίνει εἶναι τοὺς λεγομένους υἱούς ·
ἐπεὶ κατὰ τὸν ἀπόστολον , ἕως ὁ κληρονόμος νήπιός ἐστιν , οὐδὲν διαφέρει δούλου 0 .
κύριος πάντων ὢν , ἀλλ ὑπὸ ἐπιτρόπους ἐστὶ καὶ οἰκονόμους ἄχρι τῆς προθεσμίας τοῦ πατρός ·
τὸ δὲ πλήρωμα τοῦ χρόνου ἐν τῇ τοῦ κυρίου ἡμῶν Ἰησοῦ Χριστοῦ ἐπιδημίᾳ ἔνεστιν , ὅτε τὴν υἱοθεσίαν ἀπολαμβάνουσιν οἱ βουλόμενοι , ὡς ὁ Παῦλος διδάσκει διὰ τούτων ·
οὐ γὰρ ἐλάβετε πνεῦμα δουλείας εἰς φόβον ἀλλὰ ἐλάβετε πνεῦμα υἱοθεσίας , ἐν ᾧ κράζομεν ·
ἀββὰ ὁ πατήρ 0 ·
καὶ ἐν τῷ κατὰ Ἰωάννην 0 ·
ὅσοι δὲ ἔλαβον αὐτὸν , ἔδωκεν αὐτοῖς ἐξουσίαν τέκνα θεοῦ γενέσθαι , τοῖς πιστεύουσιν εἰς τὸ ὄνομα αὐτοῦ .
καὶ διὰ τοῦτο τῆς υἱοθεσίας πνεῦμα ἐν τῇ καθολικῇ τοῦ Ἰωάννου ἐπιστολῇ περὶ τῶν ἐκ θεοῦ γεγεννημένων μεμαθήκαμεν ὅτι πᾶς ὁ γεγεννημένος ἐκ τοῦ θεοῦ ἁμαρτίαν οὐ ποιεῖ , ὅτι σπέρμα αὐτοῦ ἐν αὐτῷ μένει ·
καὶ οὐ δύναται ἁμαρτάνειν , ὅτι ἐκ τοῦ θεοῦ γεγέννηται .
εἰ μέντοι νοήσαιμεν , τί ἐστι τὸ ὅταν προσεύχησθε , λέγετε ·
πάτερ , ὅπερ παρὰ τῷ Λουκᾷ γέγραπται , ὀκνήσομεν μὴ γενόμενοι υἱοὶ γνήσιοι προενέγκασθαι ταύτην τὴν φωνὴν αὐτῷ , μή ποτε πρὸς τοῖς ἄλλοις ἡμῶν ἁμαρτήμασι καὶ ἀσεβείας ἐγκλήματι ἔνοχοι γενώμεθα .
ὃ δὲ λέγω , τοιοῦτόν ἐστι .
φησὶν ἐν τῇ προτέρᾳ πρὸς Κορινθίους ὁ Παῦλος ·
οὐδεὶς δύναται εἰπεῖν ·
κύριος Ἰησοῦς , εἰ μὴ ἐν πνεύματι ἁγίῳ , καὶ οὐδεὶς ἐν πνεύματι θεοῦ λαλῶν λέγει 0 ·
ἀνάθεμα Ἰησοῦς , τὸ αὐτὸ ὀνομά ζων ἅγιον πνεῦμα καὶ πνεῦμα θεοῦ 0 .
τί δὲ τὸ εἰπεῖν ἐν πνεύματι ἁγίῳ κύριον Ἰησοῦν , οὐ πάνυ ἐστὶ σαφὲς , προφερομένων τὴν φωνὴν ὑποκριτῶν μυρίων καὶ ἑτεροδόξων πλειόνων , ἐνίοτε καὶ δαιμόνων , νικωμένων ὑπὸ τῆς ἐν τῷ ὀνόματι δυνάμεως .
οὐδεὶς οὖν τολμήσει τινὰ τούτων ἀποφήνασθαι ἐν πνεύματι ἁγίῳ λέγειν κύριον Ἰησοῦν ·
διόπερ οὐδ  ἂν δειχθεῖεν λέγειν κύριον Ἰησοῦν , μόνων τῶν ἀπὸ διαθέσεως λεγόντων ἐν τῷ δουλεύειν τῷ λόγῳ τοῦ θεοῦ καὶ μηδένα παρὰ τοῦτον ἐν τῷ ὅ τι ποτ οὖν πράττειν ἀναγορευόντων κύριον τό ·
κύριος Ἰησοῦς 0 .
εἰ δὲ τοιοῦτοι οἱ λέγοντες 0 ·
κύριος Ἰησοῦς , τάχα πᾶς ὁ ἁμαρτάνων , διὰ τοῦ παρανομεῖν ἀναθεματίζων τὸν θεῖον λόγον , διὰ τῶν ἔργων κέκραγεν ·
ἀνάθεμα Ἰησοῦς 0 .
ὥσπερ οὖν ὁ τοιόσδε λέγει ·
κύριος Ἰησοῦς καὶ ὁ τούτῳ ἐναντίως διακείμενος τὸ ἀνάθεμα Ἰησοῦς , οὕτως πᾶς ὁ ἐκ τοῦ θεοῦ γεγεννημένος καὶ μὴ ποιῶν ἁμαρτίαν τῷ σπέρματος μετέχειν θεοῦ , πάσης ἁμαρτίας ἀποτρέποντος , δι ὧν πράττει λέγει 0 ·
πάτερ ἡμῶν ὁ ἐν τοῖς οὐρανοῖς , αὐτοῦ τοῦ πνεύματος συμμαρτυροῦντος τῷ πνεύματι αὐτῶν ὅτι εἰσὶ τέκνα θεοῦ καὶ κληρονόμοι αὐτοῦ συγκληρονόμοι τε τοῦ Χριστοῦ , ἐπεὶ συμπάσχοντες καὶ συνδοξάζεσθαι ἐλπίζουσιν εὐλόγως .
ἵνα δὲ μὴ ἐξ ἡμίσους λέγωσι τὸ πάτερ ἡμῶν οἱ τοιοῦτοι .
μετὰ τῶν ἔργων καὶ ἡ καρδία , ἡ τῶν καλῶν ἔργων πηγὴ καὶ ἀρχὴ , πιστεύει εἰς δικαιοσύνην , οἷς συμφώνως τὸ στόμα ὁμολογεῖ εἰς σωτηρίαν .
πᾶν οὖν ἔργον αὐτοῖς καὶ λόγος καὶ νόημα , ὑπὸ τοῦ μονογενοῦς λόγου μεμορφωμένα κατ αὐτὸν , μεμίμηται τὴν εἰκόνα τοῦ θεοῦ τοῦ ἀοράτου καὶ γέγονε κατ  εἰκόνα τοῦ κτίσαντος , ἀνατέλλοντος τὸν ἥλιον ἐπὶ πονηροὺς καὶ ἀγαθοὺς καὶ βρέχοντος ἐπὶ δικαίους καὶ ἀδίκους , ὡς εἶναι ἐν αὐτοῖς τὴν εἰκόνα τοῦ ἐπουρανίου , καὶ αὐτοῦ ὄντος εἰκόνος θεοῦ .
εἰκὼν οὖν εἰκόνος οἱ ἅγιοι τυγχάνοντες , τῆς εἰκόνος οὔσης υἱοῦ , ἀπομάττονται υἱότητα , οὐ μόνῳ τῷ σώματι τῆς δόξης τοῦ Χριστοῦ γινόμενοι σύμμορφοι ἀλλὰ καὶ ὄντι ἐν τῷ σώματι .
γίνονται δὲ σύμμορφοι τῷ ἐν σώματι τῆς δόξης , μεταμορφούμενοι τῇ ἀνακαινίσει τοῦ νοός .
εἰ δ οἱ τοιοῦτοι δι ὅλων φασὶ τό ·
πάτερ ἡμῶν ὁ ἐν τοῖς οὐρανοῖς , δηλονότι ὁ ποιῶν τὴν ἁμαρτίαν , ὥς φησιν ἐν τῇ καθολικῇ ὁ Ἰωάννης , ἐκ τοῦ διαβόλου ἐστὶν , ὅτι ἀπ  ἀρχῆς ὁ διάβολος ἁμαρτάνει .
καὶ ὥσπερ σπέρμα τοῦ θεοῦ , ἐν τῷ γεγεννημένῳ ἐκ τοῦ θεοῦ μένον , αἴτιον τοῦ μὴ δύνασθαι ἁμαρτάνειν γίνεται τῷ κατὰ τὸν μονογενῆ λόγον μεμορφωμένῳ 0 ·
οὕτως ἐν παντὶ τῷ ποιοῦντι τὴν ἁμαρτίαν σπέρμα τοῦ διαβόλου ἔνεστιν , ὅσον ἐνυπάρχει τῇ ψυχῇ , μὴ ἐῶν δύνασθαι κατορθοῦν τὸν ἔχοντα αὐτό .
ἀλλ ἐπεὶ εἰς τοῦτο ἐφανερώθη ὁ υἱὸς τοῦ θεοῦ , ἵνα λύσῃ τὰ ἔργα τοῦ διαβόλου , δυνατὸν τῇ εἰς τὴν ψυχὴν ἡμῶν ἐπιδημίᾳ τοῦ λόγου τοῦ θεοῦ , λυθέντων τῶν ἔργων τοῦ διαβόλου , ἐξαφανισθῆναι τὸ ἐντεθὲν ἡμῖν σπέρμα πονηρὸν , καὶ γενέσθαι ἡμᾶς τέκνα τοῦ θεοῦ 0 .
μὴ λέξεις τοίνυν νομίσωμεν διδάσκεσθαι λέγειν ἡμᾶς ἔν τινι ἀποτεταγμένῳ τοῦ εὔχεσθαι καιρῷ ·
ἀλλ εἰ συνίεμεν τῶν ἡμῖν προεξετασθέντων εἰς τὸ ἀδιαλείπτως προσεύχεσθαι , πᾶς ἡμῶν ὁ βίος ἀδιαλείπτως προσευχομένων λεγέτω τό ·
πάτερ ἡμῶν ὁ ἐν τοῖς οὐρανοῖς , τὸ πολίτευμα ἔχων οὐδαμῶς ἐπὶ γῆς ἀλλὰ παντὶ τρόπῳ ἐν οὐρανοῖς , θρόνοις τυγχάνουσι τοῦ θεοῦ διὰ τὸ ἱδρῦσθαι τὴν τοῦ θεοῦ βασιλείαν ἐν πᾶσι τοῖς φοροῦσι τὴν εἰκόνα τοῦ ἐπουρανίου καὶ διὰ τοῦτο γενομένοις ἐπουρανίοις .
ἐπὰν δὲ λέγηται ὁ πατὴρ τῶν ἁγίων εἶναι ἐν τοῖς οὐρανοῖς , οὐ περιγεγράφθαι αὐτὸν σχήματι σωματικῷ ὑποληπτέον καὶ ἐν οὐρανοῖς κατοικεῖν , ἐπεί τοι περιεχόμενος ἐλάττων τῶν οὐρανῶν ὁ θεὸς εὑρεθήσεται , περιεχόντων αὐτὸν τῶν οὐρανῶν ·
δέον τῇ ἀφάτῳ δυνάμει τῆς θεότητος αὐτοῦ πεπεῖσθαι περιέχεσθαι καὶ συνέχεσθαι τὰ πάντα ὑπ αὐτοῦ 0 .
καὶ καθολικῶς τὰς ὅσον ἐπὶ τῷ ῥητῷ λέξεις , τὰς νομιζομένας τοῖς ἁπλουστέροις ἐν τόπῳ φάσκειν εἶναι τὸν θεὸν , μεταληπτέον πρεπόντως ταῖς μεγάλαις καὶ πνευματικαῖς ἐννοίαις περὶ θεοῦ , οἷαί εἰσιν ἐν τῷ κατὰ Ἰωάννην αὗται ·
πρὸ δὲ τῆς ἑορτῆς τοῦ πάσχα εἰδὼς ὁ Ἰησοῦς ὅτι ἦλθεν αὐτοῦ ἡ ὥρα , ἵνα μεταβῇ ἐκ τοῦ κόσμου τούτου πρὸς τὸν πατέρα , ἀγαπήσας τοὺς ἰδίους τοὺς ἐν τῷ κόσμῳ , εἰς τέλος ἠγάπησεν αὐτούς ·
εἰδὼς ὅτι πάντα ἔδωκεν αὐτῷ ὁ πατὴρ εἰς τὰς χεῖρας , καὶ ὅτι ἀπὸ θεοῦ ἐξῆλθε καὶ πρὸς θεὸν ὑπάγει , καὶ μεθ ἕτερα 0 ·
ἠκούσατε ὅτι ἐγὼ εἶπον ὑμῖν ·
ὑπάγω καὶ ἔρχομαι πρὸς ὑμᾶς .
εἰ ἠγαπᾶτέ με , ἐχάρητε ἂν ὅτι πορεύομαι πρὸς τὸν πατέρα ·
καὶ πάλιν μεθ ἕτερα 0 ·
νῦν δὲ ὑπάγω πρὸς τὸν πέμψαντά με , καὶ οὐδεὶς ἐξ ὑμῶν ἐρωτᾷ με ·
ποῦ ὑπάγεις ;
εἰ γὰρ ταῦτα τοπικῶς ἐκδεκτέον , δῆλον ὅτι καὶ τὸ ἀπεκρίθη ὁ Ἰησοῦς καὶ εἶπεν αὐτοῖς 0 ·
ἐάν τις ἀγαπᾷ με , τὸν λόγον μου τηρήσει , καὶ ὁ πατήρ μου ἀγαπήσει αὐτὸν , καὶ πρὸς αὐτὸν ἐλευσόμεθα καὶ μονὴν παρ αὐτῷ ποιησόμεθα .
οὐχὶ δέ γε ταῦτα τοπικῆς μεταβάσεως νοουμένης περὶ τὸν πατέρα καὶ τὸν υἱὸν πρὸς τὸν ἀγαπῶντα τὸν λόγον τοῦ Ἰησοῦ γίνεται , οὐδ  ἄρα τοπικῶς ταῦτα ἐκδεκτέον ·
ἀλλ ὁ λόγος τοῦ θεοῦ , ἡμῖν συγκαταβαίνων καὶ ὡς πρὸς τὴν ἰδίαν ἀξίαν , ὅτε παρὰ ἀνθρώποις ἐστὶ , ταπεινούμενος , μεταβαίνειν λέγεται ἐκ τοῦ κόσμου τούτου πρὸς τὸν πατέρα , ὅπως καὶ ἡμεῖς ἐκεῖθι τέλειον αὐτὸν θεασώμεθα , ἀπὸ τῆς παρ ἡμῖν κενότητος , ἣν ἐκένωσεν ἑαυτὸν , ἐπὶ τὸ ἴδιον πλήρωμα παλινδρομοῦντα ·
ἔνθα καὶ ἡμεῖς , αὐτῷ ὁδηγῷ χρώμενοι , πληρωθέντες πάσης κενότητος ἀπαλλαγησόμεθα .
ἀπιέτω τοίνυν πρὸς τὸν πέμψαντα αὐτὸν ἀφεὶς τὸν κόσμον ὁ τοῦ θεοῦ λόγος , καὶ πρὸς τὸν πατέρα πορευέσθω .
καὶ τὸ ἐπὶ τέλει δὲ τοῦ κατὰ Ἰωάννην εὐαγγελίου 0 ·
μή μου ἅπτου ·
οὔπω γὰρ ἀναβέβηκα πρὸς τὸν πατέρα μου μυστικώτερον νοῆσαι ζητήσωμεν ·
τῆς ἀναβάσεως πρὸς τὸν πατέρα τοῦ υἱοῦ θεοπρεπέστερον μετὰ ἁγίας τρανότητος ἡμῖν νοουμένης , ἥντινα ἀνάβασιν νοῦς μᾶλλον ἀναβαίνει σώματος 0 .
ταῦτα ἡγοῦμαι συνεξητακέναι τῷ πάτερ ἡμῶν ὁ ἐν τοῖς οὐρανοῖς ὑπὲρ τοῦ ταπεινὴν περὶ θεοῦ ὑπόληψιν τῶν νομιζόντων αὐτὸν εἶναι τοπικῶς ἐν οὐρανοῖς περιελεῖν καὶ μὴ ἐᾶν τινα ἐν σωματικῷ τόπῳ εἶναι τὸν θεὸν  ἐπεὶ τούτῳ ἀκόλουθόν ἐστι καὶ σῶμα αὐτὸν εἶναι  λέγειν , ᾧ ἕπεται δόγματα ἀσεβέστατα , τὸ διαιρετὸν καὶ ὑλικὸν καὶ φθαρτὸν αὐτὸν εἶναι ὑπολαμβάνειν ·
πᾶν γὰρ σῶμα διαιρετόν ἐστι καὶ ὑλικὸν καὶ φθαρτόν ·
ἢ λεγέτωσαν ἡμῖν μὴ κενοπαθοῦντες ἀλλὰ τρανῶς καταλαμβάνειν φάσκοντες .
πῶς οἷόν τε ἐστὶν ἑτέρας εἶναι φύσεως παρὰ τὴν ὑλικήν .
ἐπεὶ δὲ καὶ πρὸ τῆς σωματικῆς Χριστοῦ ἐπιδημίας γραμμάτων πολλὰ τὸ ἐν σωματικῷ τόπῳ εἶναι τὸν θεὸν λέγειν δοκεῖ .
οὐκ ἄτοπόν μοι φαίνεται ὀλίγα κ ἀκείνων παραθέσθαι ὑπὲρ τοῦ πάντα περισπασμὸν ἀφελεῖν ἀπὸ τῶν διὰ τὸν ἰδιωτισμὸν τὸ ὅσον ἐπ αὐτοῖς μικρῷ καὶ βραχεῖ τόπῳ ἐμπεριλαμβανόντων τὸν ἐπὶ πάντων θεόν .
καὶ πρῶτόν γε ἐν τῇ Γενέσει Ἀδὰμ καὶ Εὔα , φησὶν , ἤκουσαν τῆς φωνῆς κυρίου τοῦ θεοῦ περιπατοῦντος τὸ δειλινὸν ἐν τῷ παραδείσῳ ·
καὶ ἐκρύβησαν ὅ τε Ἀδὰμ καὶ ἡ γυνὴ αὐτοῦ ἀπὸ προσώπου κυρίου τοῦ θεοῦ ἐν μέσῳ τοῦ ξύλου τοῦ παραδείσου .
ἐροῦμεν πρὸς τοὺς εἰς τοὺς θησαυροὺς τῆς λέξεως ἐλθεῖν μὴ βουλομένους ἀλλὰ μη δὲ τὴν ἀρχὴν κρούοντας τὴν θύραν αὐτῆς , εἰ δύνανται παραστῆσαι κύριον τὸν θεὸν , τὸν πληροῦντα τὸν οὐρανὸν καὶ τὴν γῆν , τὸν , ὡς αὐτοὶ ὑπολαμβάνουσι , σωματικώτερον οὐρανῷ θρόνῳ χρώμενον καὶ τῇ γῇ ὑποποδίῳ τῶν ποδῶν αὐτοῦ , ὑπὸ οὕτω βραχέος συγκρίσει τοῦ παντὸς οὐρανοῦ καὶ τῆς γῆς περιέχεσθαι τόπου , ὥστε ὃν ὑπολαμβάνουσι σωματικὸν παράδεισον μὴ ἐκπληροῦσθαι ὑπὸ τοῦ θεοῦ ἀλλὰ τοσούτῳ αὐτοῦ εἶναι τῷ μεγέθει μείζονα , ὡς καὶ περιπατοῦντα χωρεῖν αὐτὸν , ἀκουομένης φωνῆς ἀπὸ τῆς βάσεως τῶν ποδῶν αὐτοῦ .
ἔτι δὲ κατ ἐκείνους ἀτοπώτερον τὸ αἰδουμένους τὸν θεὸν διὰ τὴν παράβασιν τὸν Ἀδὰμ καὶ τὴν Εὔαν κρύπτεσθαι ἀπὸ προσώπου τοῦ θεοῦ ἐν μέσῳ τοῦ ξύλου τοῦ παραδείσου 0 1 .
οὐ δὲ γὰρ λέγεται ὅτι οὕτως ἠθέλησαν κρύπτεσθαι , ἀλλ  ὄντως ἐκρύβησαν .
πῶς δὲ κατ αὐτοὺς πυνθάνεται τοῦ Ἀδὰμ ὁ θεὸς λέγων ·
περὶ τούτων δὲ ἐπὶ πλεῖον διειλήφαμεν , ἐξετάζοντες τὰ εἰς τὴν Γένεσιν ·
πλὴν καὶ νῦν ἵνα μὴ τέλεον παρασιωπήσωμεν τὸ τηλικοῦτον πρόβλημα , αὐτάρκως ἀναμνησθησόμεθα τοῦ ἐνοικήσω ἐν αὐτοῖς καὶ ἐμπεριπατήσω ἐν αὐτοῖς , λεγομένου ἐν Δευτερονομίῳ ὑπὸ τοῦ θεοῦ .
ὁποῖος γὰρ αὐτοῦ ὁ περίπατος ἐν τοῖς ἁγίοις , τοιοῦτός τις καὶ ὁ ἐν τῷ παραδείσῳ , κρυπτομένου θεὸν καὶ φεύγοντος τὴν ἐπισκοπὴν αὐτοῦ καὶ ἀφισταμένου τῆς παῤῥησίας παντὸς τοῦ ἁμαρτάνοντος 0 1 ·
οὕτω γὰρ καὶ Κάϊν ἐξῆλθεν ἀπὸ προσώπου τοῦ θεοῦ καὶ ᾤκησεν ἐν γῇ Ναῒδ κατέναντι Ἐδέμ .
ὡς οὖν ἐν τοῖς ἁγίοις ἐνοικεῖ , οὕτως καὶ ἐν οὐρανῷ , ἤτοι παντὶ ἁγίῳ καὶ φοροῦντι τὴν εἰκόνα τοῦ ἐπουρανίου ἢ τῷ Χριστῷ , ἐν ᾧ εἰσι πάντες οἱ σῳζόμενοι φωστῆρες καὶ ἀστέρες τοῦ οὐρανοῦ , ἢ καὶ διὰ τοὺς ἐν οὐρανῷ ἁγίους κατοικεῖ ἐκεῖ κατὰ τὸ εἰρημένον ·
πρὸς σὲ ἦρα τοὺς ὀφθαλμούς μου , τὸν κατοικοῦντα ἐν τῷ οὐρανῷ .
καὶ τὸ ἐν τῷ Ἐκκλησιαστῇ δέ 0 ·
μὴ σπεύσῃς ἐξενεγκεῖν λόγον πρὸ προσώπου τοῦ θεοῦ ·
ὅτι ὁ θεὸς ἐν τῷ οὐρανῷ ἄνω , καὶ σὺ ἐπὶ γῆς κάτω διάστημα βούλεται δηλῶσαι ἀπὸ τῶν ὄντων ἐν τῷ σώματι τῆς ταπεινώσεως ἕως τοῦ παρὰ τοῖς ὑψουμένοις ὑπὸ τῆς ὠφελείας καὶ τοῦ λόγου ἀγγέλοις καὶ δυνάμεσιν ἁγίαις ἣ αὐτῷ τῷ Χριστῷ 0 1 .
οὐ γὰρ ἄτοπον αὐτὸν μὲν εἶναι κυρίως θρόνον τοῦ πατρὸς , ἀλληγορικώτερον οὐρανὸν καλούμενον , τὴν δὲ ἐκκλησίαν αὐτοῦ γῆν ὀνομαζομένην ὑποπόδιον τυγχάνειν τῶν ποδῶν αὐτοῦ 0 .
προστεθείκαμεν δὴ ὀλίγα καὶ τῆς παλαιᾶς διαθήκης ῥητὰ , νομιζόμενα ἐν τόπῳ παριστάνειν τὸν θεὸν .
ὑπὲρ τοῦ πάντοθεν κατὰ τὴν διδομένην ἡμῖν δύναμιν πεῖσαι τὸν ἐντυγχάνοντα ὑψηλότερον καὶ πνευματικώτερον ἀκούειν τῆς θείας γραφῆς , ὅταν δοκῇ ἐν τόπῳ διδάσκειν εἶναι τὸν θεόν 0 .
ἔπρεπε δὲ ταῦτα συνεξετασθῆναι τῷ πάτερ ἡμῶν ὁ ἐν τοῖς οὐρανοῖς , οἱονεὶ ἀφιστάντι τὴν οὐσίαν τοῦ θεοῦ ἀπὸ πάντων τῶν γεννητῶν ·
οἷς γὰρ οὐ κοινωνεῖ , αὐτοῖς δόξα τις θεοῦ καὶ δύναμις αὐτοῦ 0 .
καὶ , ἵν οὕτως εἴπω , ἀποῤῥοὴ τῆς θεότητος ἐγγίνεται αὐτοῖς .
ἁγιασθήτω τὸ ὄνομά σου .
ὅτε μὲν παρίστησι τὸ μὴ γεγονέναι πω , περὶ οὗ εὔχεται , ὁτὲ δὲ τούτου τυχὼν τὸ μὴ παραμένειν αὐτὸ καὶ τηρεῖσθαι ἀξιοῖ , φανερὸν ὅσον ἐπὶ τῇ λέξει ἐνταῦθα , ὡς μηδέπω ἁγιασθέντος τοῦ ὀνόματος τοῦ πατρὸς , κελεύεσθαι λέγειν ἡμᾶς κατά γε τὸν Ματθαῖον καὶ τὸν Λουκᾶν τό 0 1 ·
καὶ πῶς , εἴποι τις ἂν , ἄνθρωπος ἀξιοῖ ἁγιάζεσθαι τὸ ὄνομα τοῦ θεοῦ ὡς μὴ ἡγιασμένον ;
τί τὸ ὄνομα τοῦ πατρὸς καὶ τί τὸ ἀγιάζεσθαι αὐτὸ , κατανοήσωμεν 0 .
ὄνομα τοίνυν ἐστὶ κεφαλαιώδης προσηγορία τῆς ἰδίας ποιότητος τοῦ ὀνομαζομένου παραστατική ·
οἷόν ἐστι τὶς ἰδία ποιότης Παύλου τοῦ ἀποστόλου , ἡ μέν τις τῆς ψυχῆς , καθ ἣν τοιάδε ἐστὶν , ἡ δέ τις τοῦ νοῦ , καθ ἣν τοιῶνδέ ἐστι θεωρητικὸς , ἡ δέ τις τοῦ σώματος αὐτοῦ , καθ ἣν τοιόνδε ἐστί 0 1 2 .
τὸ τοίνυν τούτων τῶν ποιοτήτων ἴδιον καὶ ἀσυντρόχαστον πρὸς ἕτερον  ἄλλος γάρ τις ἀπαράλλακτος Παύλου ἐν τοῖς οὖσιν οὐκ ἔστι  δηλοῦται διὰ τῆς Παῦλος ὀνομασίας .
ἀλλ ἐπὶ ἀνθρώπων , οἱονεὶ ἀλλασσομένων τῶν ἰδίων ποιοτήτων , ὑγιῶς κατὰ τὴν γραφὴν ἀλλάσσεται καὶ τὰ ὀνόματα ·
μεταβαλούσης γὰρ τῆς τοῦ Ἀβρὰμ ποιότητος , ἐκλήθη Ἀβραὰμ , καὶ τῆς τοῦ Σίμωνος , ὁ Πέτρος ὠνομάσθη , καὶ τῆς τοῦ διώκοντος τὸν Ἰησοῦν Σαοὺλ , προσηγορεύθη ὁ Παῦλος .
ἐπὶ δὲ θεοῦ , ὅστις αὐτός ἐστιν ἄτρεπτος καὶ ἀναλλοίωτος ἀεὶ τυγχάνων , ἕν ἐστιν ἀεὶ τὸ οἱονεὶ καὶ ἐπ αὐτοῦ ὄνομα , τὸ ὁὢν ἐν τῇ Ἐξόδῳ εἰρημένον ἤ τι οὕτως ἂν λεχθησόμενον .
ἐπεὶ οὖν περὶ θεοῦ πάντες μὲν ὑπολαμβάνομέν τι , ἐννοοῦντες ἅτινα δή ποτε περὶ αὐτοῦ , οὐ πάντες δὲ ὅ ἐστι  σπάνιοι γὰρ καὶ , εἰ χρὴ λέγειν , τῶν σπανίων σπανιώτεροι οἱ τὴν ἐν πᾶσιν ἁγιότητα καταλαμβάνοντες αὐτοῦ  , εὐλόγως διδασκόμεθα τὴν ἐν ἡμῖν ἔννοιαν περὶ θεοῦ ἁγίαν γενέσθαι , ἵν ἴδωμεν αὐτοῦ τὴν ἁγιότητα κτίζοντος καὶ προνοοῦντος καὶ κρίνοντος καὶ ἐκλεγομένου καὶ ἐγκαταλείποντος ἀποδεχομένου τε καὶ ἀποστρεφομένου καὶ γέρως ἀξιοῦντος καὶ κολάζοντος ἕκαστον κατὰ τὴν ἀξίαν 0 1 .
ἐν τούτοις γὰρ καὶ τοῖς παραπλησίοις 0 .
ἵν οὕτως εἴπω , χαρακτηρίζεται ἰδία ποιότης τοῦ θεοῦ , ἥντινα νομίζω ὄνομα θεοῦ λέγεσθαι κατὰ τὰς γραφὰς , ἐν μὲν τῇ Ἐξόδῳ ·
οὐ λήψῃ τὸ ὄνομα κυρίου τοῦ θεοῦ σου ἐπὶ ματαίῳ ἐν δὲ τῷ Δευτερονομίῳ ·
προσδοκάσθω ὡσεὶ ὑετὸς τὸ ἀπόφθεγμά μου , καταβήτω ὡσεὶ δρόσος τὰ ῥήματά μου , ὡσεὶ ὄμβρος ἐπ ἄγρωστιν καὶ ὡσεὶ νιφετὸς ἐπὶ χόρτον 0 ·
ὅτι ὄνομα κυρίου ἐκάλεσα , ἐν δὲ ψαλμοῖς 0 ·
μνησθήσονται τοῦ ὀνόματός σου ἐν πάσῃ γενεᾷ καὶ γενεᾷ .
ὅ τε γὰρ οἷς μὴ δεῖ ἐφαρμόζων τὴν ἔννοιαν τοῦ θεοῦ λαμβάνει τὸ ὄνομα κυρίου τοῦ θεοῦ ἐπὶ ματαίῳ , ὅ τε δυνάμενος ἀποφθέγξασθαι ὑετὸν , τοῖς ἀκούουσι συνεργοῦντα τῇ καρποφορίᾳ τῶν ψυχῶν αὐτῶν , καὶ ῥήματα δρόσῳ ἐοικότα παρακλητικὰ προσαγόμενος τῇ τε ῥύμῃ τῆς οἰκοδομῆς τῶν λόγων ὄμβρον ὠφελιμώτατον ἐπάγων τοῖς ἀκροαταῖς ἢ νιφετὸν ἀνυσιμώτατον , διὰ τοῦτο ταῦτα δύναται 0 .
ταῦτα ἐπινοήσας ἑαυτὸν δεόμενον θεοῦ τοῦ τελειοῦντος καλεῖ παρ ἑαυτὸν τὸν τῶν προειρημένων κυρίως χορηγόν ·
πᾶς τε τρανῶν καὶ τὰ περὶ τοῦ θεοῦ ὑπομιμνήσκεται μᾶλλον ἢ μανθάνει , κ ἂν ἀπό τινος ἀκούειν δοκῇ ἢ εὑρίσκειν νομίζῃ τὰ τῆς θεοσεβείας μυστήρια .
ὥσπερ δὲ τὰ ἐνθάδε δεῖ νοεῖν τὸν εὐχόμενον , αἰτεῖν αὐτὸν ἁγιασθῆναι τὸ ὄνομα τοῦ θεοῦ ·
οὕτως ἐν ψαλμοῖς τὸ ὑψώσωμεν τὸ ὄνομα αὐτοῦ ἐπὶ τὸ αὐτὸ λέγεται , προστάσσοντος τοῦ προφήτου μετὰ πάσης συμφωνίας ἐν τῷ αὐτῷ νοῒ καὶ ἐν τῇ αὐτῇ γνώμῃ φθάσαι ἐπὶ τὴν ἀληθῆ καὶ ὑψηλὴν γνῶσιν τῆς ἰδιότητος τοῦ θεοῦ .
τοῦτο γάρ ἐστι τὸ ὑψοῦν τὸ ὄνομα τοῦ θεοῦ ἐπὶ τὸ αὐτὸ , ὅτε μεταλαβών τις ἀποῤῥοῆς θεότητος τῷ ὑπειλῆφθαι ἀπὸ τοῦ θεοῦ καὶ κεκρατηκέναι τῶν ἐχθρῶν .
ἐφησθῆναι πτώσει αὐτοῦ μὴ δυναμένων , ὑψοῖ αὐτὴν τὴν δύναμιν , ἧς μετείληχε , θεοῦ ·
ὅπερ δηλοῦται ἐν εἰκοστῷ ἐνάτῳ ψαλμῷ διὰ τοῦ ὑψώσω σε , κύριε , ὅτι ὑπέλαβές με καὶ οὐκ εὔφρανας τοὺς ἐχθρούς μου ἐπ ἐμοί .
ὑψοῖ δέ τις τὸν θεὸν , ἐγκαινίσας αὐτῷ οἶκον ἐν ἑαυτῷ , ἐπεὶ καὶ ἡ ἐπι γραφὴ τοῦ ψαλμοῦ οὕτως ἔχει ·
ψαλμὸς ᾠδῆς τοῦ ἐγκαινισμοῦ τοῦ οἴκου τοῦ Δαυΐδ .
ἔτι περὶ τοῦ ἁγιασθήτω τὸ ὄνομά σου καὶ τῶν ἑξῆς προστακτικῷ χαρακτῆρι εἰρημένων λεκτέον ὅτι συνεχῶς προστακτικοῖς ἀντὶ εὐκτικῶν ἐχρήσαντο καὶ οἱ ἑρμηνεύσαντες , ὡς ἐν τοῖς ψαλμοῖς 0 ·
ἄλαλα γενηθήτω τὰ χείλη τὰ δόλια , τὰ λαλοῦντα κατὰ τοῦ δικαίου ἀνομίαν , ἀντὶ τοῦ γενηθείη καὶ ἐξερευνησάτω δανειστὴς πάντα τὰ ὑπάρχοντα αὐτῷ ·
μὴ ὑπαρξάτω αὐτᾷ ἀντιλήπτωρ ἐν τῷ ἑκατοστῷ ὀγδόῳ περὶ Ἰούδα ·
ὅλος γὰρ ὁ ψαλμὸς αἴτησίς ἐστι περὶ Ἰούδα , ἵνα τάδε τινὰ αὐτῷ συμβῇ .
μὴ συνιδὼν δὲ ὁ Τατιανὸς τὸ γενηθήτω οὐ πάντοτε σημαίνειν τὸ εὐκτικὸν ἀλλ ἔσθ  ὅπου καὶ προστακτικὸν , ἀσεβέστατα ὑπείληφε περὶ τοῦ εἰπόντος γενηθήτω φῶς θεοῦ , ὡς εὐξαμένου μᾶλλον ἤπερ προστάξαντος γενηθῆναι τὸ φῶς 0 ·
ἐπεὶ , ὥς φησιν ἐκεῖνος ἀθέως νοῶν , ἐν σκότῳ ἦν ὁ θεός .
πρὸς ον λεκτέον , πῶς ἐκλήψεται καὶ τὸ βλαστησάτω ἡ γῆ βοτάνην χόρτου καὶ συναχθήτω τὸ ὕδωρ τὸ ὑποκάτω τοῦ οὐρανοῦ καὶ ἐξαγαγέτω τὰ ὕδατα ἑρπετὰ ψυχῶν ζωσῶν καὶ ἐξαγαγέτω ἡ γῆ ψυχὴν ζῶσαν .
ἆρα γὰρ ὑπὲρ τοῦ ἐπὶ ἑδραίου στῆναι εὔχεται συναχθῆναι τὸ ὕδωρ τὸ ὑποκάτω τοῦ οὐρανοῦ εἰς συναγωγὴν μίαν , ἢ ὑπὲρ τοῦ μεταλαβεῖν τῶν βλαστανόντων ἀπὸ γῆς εὔχεται τὸ βλαστησάτω ἡ γῆ ;
ποίαν δὲ χρείαν ὁμοίαν ἔχει τῷ χρῄζειν φωτὸς τῶν ἐνύδρων καὶ πτηνῶν ἢ χερσαίων , ἵνα καὶ περὶ τούτων εὔχηται ;
εἰ δὲ καὶ κατ  αὐτὸν ἄτοπον τὸ περὶ τούτων εὔχεσθαι , προστακτικαῖς ὀνομασίαις εἰρημένων , πῶς οὐ τὸ ομοιον λεκτέον καὶ περὶ τοῦ γενηθήτω φῶς , ὡς μὴ εὐκτικῶς ἀλλὰ προστακτικῶς εἰρημένου 0 ;
ἀναγκαίως δέ μοι ἔδοξεν , ἐν ταῖς προστακτικαῖς φωναῖς εἰρημένης εὐχῆς , ὑπομνησθῆναι τῶν παρεκδοχῶν αὐτοῦ διὰ τοὺς ἠπατημένους καὶ παραδεξαμένους τὴν ἀσεβῆ διδασκαλίαν αὐτοῦ , ὧν καὶ ἡμεῖς ποτε πεπειράμεθα .
ἐλθέτω ἡ βασιλεία σου .
εἰ ἡ βασιλεία τοῦ θεοῦ κατὰ τὸν λόγον τοῦ κυρίου καὶ σωτῆρος ἡμῶν μετὰ παρατηρήσεως οὐκ ἔρχεται , οὐ δὲ ἐροῦσιν ·
ἰδοὺ ὧδε ἢ ἰδοὺ ἐκεῖ , ἀλλὰ ἡ βασιλεία τοῦ θεοῦ ἐντὸς ἡμῶν ἐστιν  ἐγγὺς γὰρ τὸ ῥῆμά ἐστι σφόδρα ἐν τῷ στόματι ἡμῶν καὶ ἐν τῇ καρδίᾳ ἡμῶν  , δῆλον οτι ὁ εὐχόμενος ἐλθεῖν τὴν βασιλείαν τοῦ θεοῦ περὶ τοῦ τὴν ἐν αὐτῷ βασιλείαν τοῦ θεοῦ ἀνατεῖλαι καὶ καρποφορῆσαι καὶ τελειωθῆναι εὐλόγως εὔχεται 0 ·
παντὸς μὲν ἁγίου ὑπὸ θεοῦ βασιλευομένου καὶ τοῖς πνευματικοῖς νόμοις τοῦ θεοῦ πειθομένου , οἱονεὶ εὐνομουμένην πόλιν οἰκοῦντος ἑαυτόν 0 ·
παρόντος αὐτῷ τοῦ πατρὸς καὶ συμβασιλεύοντος τῷ πατρὶ τοῦ Χριστοῦ ἐν τῇ τετελειωμένῃ ψυχῇ κατὰ τὸ εἰρημένον , οὗ πρὸ βραχέος ἐμνημόνευον ·
πρὸς αὐτὸν ἐλευσόμεθα καὶ μονὴν παρ αὐτῷ ποιησόμεθα  καὶ οἶμαι νοεῖσθαι θεοῦ μὲν βασιλείαν τὴν μακαρίαν τοῦ ἡγεμονικοῦ κατάστασιν καὶ τὸ τεταγμένον τῶν σοφῶν διαλογισμῶν , Χριστοῦ δὲ βασιλείαν τοὺς προϊόντας σωτηρίους τοῖς ἀκούουσι λόγους καὶ τὰ μὲν ἐπιτελούμενα ἔργα δικαιοσύνης καὶ τῶν λοιπῶν ἀρετῶν 0 ·
λόγος γὰρ καὶ δικαιοσύνη ὁ υἱὸς τοῦ θεοῦ  0 ·
παντὸς δὲ ἁμαρτωλοῦ κατατυραννουμένου ὑπὸ τοῦ ἄρχοντος τοῦ αἰῶνος τούτου , ἐπεὶ πᾶς ἁμαρτωλὸς τῷ ἐνεστῶτι αἰῶνι πονηρῷ ᾠκείωται , μὴ ἐμπαρέχων ἑαυτὸν τῷ δόντι ἑαυτὸν περὶ τῶν ἁμαρτωλῶν ἡμῶν , ὅπως ἐξέληται ἡμᾶς ἐκ τοῦ αἰῶνος τοῦ ἐνεστῶτος πονηροῦ καὶ ἐξέληται κατὰ τὸ θέλημα τοῦ θεοῦ καὶ πατρὸς ἡμῶν κατὰ τὰ ἐν τῇ πρὸς Γαλάτας εἰρημένα ἐπιστολῇ .
ὁ δὲ κατατυραννούμενος ὑπὸ τοῦ ἄρχοντος τούτου τοῦ αἰῶνος τῷ ἑκουσίῳ τῆς ἁμαρτίας καὶ βασιλεύεται ὑπὸ τῆς ἁμαρτίας ·
διόπερ κελευόμεθα ὑπὸ τοῦ Παύλου μηκέτι ὑποτάσσεσθαι θελούσῃ τῇ ἁμαρτίᾳ βασιλεύειν ἡμῶν , καὶ προστασσόμεθά γε διὰ τούτων ·
μὴ οὖν βασιλευέτω ἡ ἁμαρτία ἐν τῷ θνητῷ ἡμῶν σώματι εἰς τὸ ὑπακούειν ταῖς ἐπιθυμίαις αὐτῆς .